EkBass/fiwiki-20250220-pages-articles huggingface dataset:
Yykeänperänjoki

Yykeänperänjoki (myös Yykeänväylä, , ) on joki Norjassa Tromssan läänin Omasvuonon () kunnassa. Joki on 73,7 km pitkä ja se laskee Yykeänvuonoon () Yykeänperän () taajaman luona. Joki virtaa Yykeänperänvankan ( laaksossa, ja sen vesistöalue ulottuu latvoiltaan hieman myös Suomen puolelle Enontekiön kunnan luoteisimmassa kärjessä, Suomen käsivarren "peukalon" tyvessä. ==Lähteet== Luokka:Omasvuono Luokka:Norjan joet *
Drew Brees

Drew Christopher Brees (s. 15. tammikuuta 1979) on entinen amerikkalaisen jalkapallon pelaaja. Hän edusti urallaan 15 vuotta New Orleans Saintsia, mutta aloitti uransa San Diego Chargersissa. Pelipaikaltaan hän on pelinrakentaja, ja hänellä oli vuosina 2011–2013 hallussaan NFL-liigan ennätys heitetyistä jaardeista kauden aikana (Peyton Manning ylitti hänen ennätyksensä yhdellä jaardilla). Brees on voittanut Saintsin riveissä Super Bowlin kerran, vuonna 2010. Hänet palkittiin tuolloin ottelun arvokkaimpana pelaajana. Vuoden 2020 kauden päätteeksi Brees ilmoitti jäävänsä eläkkeelle. Brees esiintyi suositun Madden NFL 11 -pelin kannessa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1979 syntyneet Luokka:Elävät henkilöt
Ingi Þorsteinsson

Þórarinn Ingi Þorsteinsson (24. helmikuuta 1930 Reykjavík - 23\. maaliskuuta 2006 Fossvogur) oli islantilainen yleisurheilija, joka kilpaili pika- aitajuoksussa, 400 metrin aitajuoksussa ja pikajuoksussa. Hän edusti seuratasolla reykjavíkiläistä KR:ää. Ingi osallistui olympialaisiin Helsingissä 1952, jossa hän oli mukana 110 metrin aidoissa, 400 metrin aitajuoksussa ja 4 × 100 metrin viestissä. Hän putosi ensimmäisellä kierroksella molemmilla aitajuoksumatkoilla, joista 400 metrin aidoissa hän oli alkueränsä hitain. Pikaviestissä Islannin joukkue hylättiin alkueräjuoksussaan. 6\. syyskuuta 1955 hän meni naimisiin Fjóla Þorvaldsdóttirin kanssa. Hänen poikansa on Þorsteinn Skúli (s. 28. heinäkuuta 1960) == Henkilökohtaiset ennätykset == Lähde: Sports-Reference * 110 m aidat: 14,8 s (1952) * 400 m aidat: 55,6 (1954) * 100 m: 11,2 (1954) == Lähteet == Luokka:Islantilaiset pika-aitajuoksijat Luokka:Islantilaiset 400 metrin aitajuoksijat Luokka:Islantilaiset pikajuoksijat Luokka:Vuonna 1930 syntyneet Luokka:Vuonna 2006 kuolleet
Terra Ultima

Terra Ultima: Matka Lapin historiaan on Maria Lähteen­mäen vuonna 2006 julkaisema kirja Lapin historiasta. == Aiheesta muualla == * Reijo Valta: Suomalaisten Lapin historia. Yhteiskuntapolitiikka 3/2007. (PDF) * Reijo Valta: Väinö Tannerit. Pois työpöydältä 31.7.2007. Luokka:Kirjat Suomen historiasta Luokka:Suomalaiset historian tietokirjat Luokka:Vuoden 2006 kirjat
Ennen routaa

Ennen routaa () on ruotsalaisen Henning Mankellin vuonna 2002 julkaistu rikosromaani. Sen pääosassa on Kurt Wallanderin tytär Linda Wallander. Kirjassa on mukana myös Stefan Lindman, Pohjois-Ruotsista Ystadiin muuttanut poliisi, joka on pääosassa vuonna 2000 ilmestyneessä romaanissa Tanssinopettajan paluu. Kirja ilmestyi suomeksi vuonna 2003 Laura Jänisniemen suomentamana. Kirjan pohjalta on tehty myös elokuva. Elokuvan juoni poikkeaa useissa kohdin kirjasta. ==Juoni== Kirjan tapahtumat sijoittuvat loppukesään ja syksyyn 2001. Linda on juuri valmistunut poliisikoulusta ja muuttanut Tukholmasta takaisin vanhaan kotikaupunkiinsa Ystadiin. Hän joutuu odottamaan jonkin aikaa ennen kuin pääsee aloittamaan työnsä poliisikokelaana Ystadin poliisilaitoksella. Vanha nainen löydetään metsästä julmasti surmattuna. Linda osallistuu tapauksen tutkintaan, vaikka ei olekaan vielä poliisi. Lindan vanha ystävä Anna katoaa ilmoittamatta Lindalle mitään, ja tapahtumien välille löytyy outoja yhteyksiä. == Lähteet == Luokka:Ruotsalaiset rikosromaanit Luokka:Vuoden 2002 kirjat Luokka: Henning Mankellin teokset
Tony Romo

Antonio Ramiro ”Tony” Romo (s. 21. huhtikuuta 1980 San Diego) on ammattilaisuransa lopettanut amerikkalaisen jalkapallon pelaaja. Romo pelasi 14 kautta NFL-liigan Dallas Cowboysissa joukkueen pelinrakentajana. Hänet valittiin uransa aikana neljästi Pro Bowliin. Romoa ei koskaan varattu NFL:n varaustilaisuudessa vaan hän on päässyt Dallasiin harjoitusleirin kautta. Hän vakiinnutti paikkansa Dallasin aloittavana pelinrakentajana kaudella 2006. Romon uraa varjostivat useat loukkaantumiset, ja kaudella 2016 tulokas Dak Prescott syrjäytti Romon hänen ollessa sivussa. Romo päätti ammattilaisuransa tuohon kauteen. == Lähteet == Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset amerikkalaisen jalkapallon pelaajat
BBL

BBL voi tarkoittaa mm. seuraavia asioita: * Ison-Britannian korkein koripallosarja British Basketball League * Mittayksikkö barreli * Basketball Bundesliga, Saksan koripallosarja * Bärgslagsbladet, Bbl, ruotsalainen paikallislehti.
Youssef Rossi

Youssef Rossi (, s. 28. kesäkuuta 1973 Casablanca, Marokko) on marokkolainen entinen jalkapalloilija. Puolustajana pelannut Rossi aloitti uransa kotimaassaan Marokossa, jossa hän edusti kolme kautta Raja Casablancaa. Sittemmin hän pelasi Euroopassa edustaen Stade Rennais'ta, NEC Nijmegenia ja Dunfermline Athleticia. Rossi edusti myös Marokon maajoukkuetta vuosien 1998 Afrikan-mestaruuskisoissa ja 1998 MM-kisoissa.Youssef ROSSI FIFA.com Viitattu 25.2.2012 Hän saavutti menestystä vain Marokossa, jossa Rossi voitti kolmesti Marokon mestaruuden (1996, 1997 ja 2004), sekä kerran Marokon cupin (2005). ==Lähteet== Luokka:Marokkolaiset jalkapalloilijat Luokka:Vuonna 1973 syntyneet Luokka:Elävät henkilöt
Patricia Laffan

Patricia Laffan (19. maaliskuuta 1919 Lontoo – 10. maaliskuuta 2014 Lontoo) oli englantilainen näyttelijä. Hän opiskeli muun muassa Webber Douglas -koulussa. Hän sai ensimmäisen kreditoidun roolinsa (Betty) elokuvassa Caravan (1946). Myöhemmin hän esiintyi muiden muassa elokuvissa Hangman's Wharf (Rosa Warrenin rooli, 1950), Quo Vadis (Poppaea, 1951), Devil Girl from Mars (Nyah, 1954) ja 23 askelta kuolemaan (Miss Alice MacDonald, 1956). Laffanilla oli myös televisiorooleja. == Aiheesta muualla == * Luokka:Brittiläiset näyttelijät Luokka:Vuonna 1919 syntyneet Luokka:Vuonna 2014 kuolleet
Doritos

Doritos on yhdysvaltalaisen PepsiCo-konsernin omistama tortillasipsien tuotemerkki. Sipsejä on vuodesta 1966 alkaen valmistanut PepsiCon tytäryhtiö Frito-Lay. Yksi tunnetuimpia makuja on Nacho Cheese. Doritos on tunnetuimpia Super Bowl -tapahtumissa mainostetuista tuotemerkeistä. Se on Major League Gamingin sponsori.http://www.prnewswire.com/news-releases/doritos-joins- forces-with-major-league-gaming-in-partnership-to-discover-next-generation-of- pro-video-gamers-62102562.html ==Lähteet== ==Aiheesta muualla== * Doritos Frito-Layn verkkosivuilla Luokka:PepsiCon tuotemerkit
Salaheddine Bassir

Salaheddine Bassir (, s. 5. syyskuuta 1972 Casablanca, Marokko) on marokkolainen entinen jalkapalloilija. Hyökkääjänä pelannut Bassir aloitti uransa kotimaassaan Marokossa, jossa hän edusti viisi kautta Raja Casablancaa. Sittemmin hän pelasi Al-Hilalissa kaksi kautta ennen siirtymistään Eurooppaan vuonna 1997. Bassir edusti neljä kautta Deportivo de La Coruñaa, jossa hän voitti Espanjan mestaruuden ja Espanjan supercupin vuonna 2000. Espanjassa vietetyn uran jälkeen Bassir pelasi vuoden Ranskassa Lillen riveissä, sekä vuoden Kreikassa Arisin riveissä. Hän päätti uransa kauteen 2003–2004 Raja Casablancassa. Bassir pelasi myös Marokon maajoukkueessaa vuosina 1994–2002. Tuona aikana hänesti tuli kaikkien aikojen toiseksi paras maalintekijä heti Ahmed Farasin jälkeen. Bassir edusti Marokkoa vuoden 1998 MM-kisoissa, jossa hän teki kaksi maalia.Salaheddine BASSIR FIFA.com Viitattu 25.2.2012 Lisäksi Bassir pelasi myös vuosien 1998, 2000 ja 2002 Afrikan-mestaruuskisoissa. ==Lähteet== Luokka:Marokkolaiset jalkapalloilijat Luokka:Vuonna 1972 syntyneet Luokka:Elävät henkilöt
Robert Byron Bird

Robert Byron Bird (5. helmikuuta 1924 Bryan, Texas – 13. marraskuuta 2020) oli yhdysvaltalainen kemianteknikko. Hänet tunnetaan ei-newtonilaisten fluidien kulkeutumisilmiöistä tekemästään tutkimuksesta; hän oli yksi Transport Phenomena -klassikon kirjoittajista. Hän sai vuonna 1987 National Medal of Sciencen. Hän on Wisconsinin yliopiston, Madisonin emeritusprofessori. Bird valmistui Illinoisin yliopistosta, Urbana–Champaignista (B.S.) vuonna 1947 ja sai filosofian tohtorin arvon fysikaalisessa kemiassa Wisconsinin yliopistosta, Madisonista vuonna 1950. Bird oli vuosina 1950–1951 tutkijatohtorina teoreettisen fysiikan instituutissa Amsterdamin yliopistossa. Bird sai National Medal of Sciencen lisäksi Bingham-mitalin vuonna 1974 ansioistaan reologian alalla. Hän oli vuodesta 1969 National Academy of Engineeringin ja vuodesta 1989 Yhdysvaltain kansallisen tiedeakatemian jäsenenä. Lisäksi hän toimi muun muassa American Physical Societyn jäsenenä vuodesta 1970 ja Alankomaiden kuninkaallisen taide- ja tiedeakatemian sekä American Academy of Arts and Sciencesin jäsenenä vuodesta 1981. ==Lähteet== Luokka:Yhdysvaltalaiset kemistit Luokka:Yhdysvaltalaiset insinöörit Luokka:Vuonna 1924 syntyneet Luokka:Vuonna 2020 kuolleet
Sonja Ziemann

Sonja Alice Selma Toni Ziemann (8. helmikuuta 1926 Eichwalde, Saksa – 17. helmikuuta 2020 München, Saksa) oli saksalainen näyttelijä, tanssija ja laulaja. Hän aloitti elokuvauransa pienillä rooleilla vuonna 1942. Hänellä on ollut kolme avioliittoa. Ensimmäisenä puolisona oli vuosina 1953–1956 Rudolf Hambach. Sitten vuosina 1961–1968 Ziemann oli naimisissa Marek Hłaskon kanssa, ja vuodesta 1989 hän oli naimisissa näyttelijä-ohjaaja Charles Regnierin kanssa, kunnes tämä kuoli vuonna 2001. Ziemann on esiintynyt muiden muassa elokuvissa Schwarzwaldmädel (1950), Grün ist die Heide (1951) ja Viimeinen silta yli Reinin (1969). Hän on kaksinkertainen Bambi-palkittu (vuosina 1950 ja 1990), ja lisäksi hänelle myönnettiin Filmband in Gold vuonna 1984. == Lähteet == == Aiheesta muualla == * Luokka:Saksalaiset näyttelijät Luokka:Saksalaiset tanssijat Luokka:Saksalaiset laulajat Luokka:Vuonna 1926 syntyneet Luokka:Vuonna 2020 kuolleet
John Guillermin

John Guillermin (11. marraskuuta 1925 Lontoo – 27. syyskuuta 2015 Los Angeles, Kalifornia, Yhdysvallat) oli brittiläinen elokuvaohjaaja, -käsikirjoittaja ja -tuottaja. Hän syntyi Lontoossa ja opiskeli Cambridgen yliopistossa. Hän teki eniten suuren budjetin toiminta- ja seikkailuelokuvia. Hänen tunnetuimpia töitään ovat Olin Montyn kaksoisolento (1958), Tarzanin suuri seikkailu (1959), Tarzan seikkailee Intiassa (1962), Toreadorien valssi (1962), Kunnian kotkat (1966), Viimeinen silta yli Reinin (1969), Liekehtivä torni (1974), King Kong (1976), Kuolema Niilillä (1978) ja King Kong elää (1986). 1980-luvulla Guillermin alkoi työskennellä pienemmissä hankkeissa. Guillermin ohjasi 1950-luvun lopulla viisitoista jaksoa The Adventures of Aggie -tilannekomediaa. Guillermin sai vuonna 1980 Evening Standard British Film Awardin Kuolema Niilillä -elokuvasta. Muiden muassa Elmo Williams ja David L. Wolper ovat kuvanneet häntä vaikeaksi ja vaativaksi ohjaajaksi. Guillermin meni vuonna 1956 naimisiin Maureen Connellin kanssa. Parille syntyi kaksi lasta, Michelle ja Michael-John. Pari erosi sittemmin. ==Lähteet== == Aiheesta muualla == * Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Brittiläiset elokuvatuottajat Luokka:Vuonna 1925 syntyneet Luokka:Vuonna 2015 kuolleet
Odorico Leovigildo Sáiz Pérez

Odorico Leovigildo Sáiz Pérez (6. helmikuuta 1912 Revilla del Campo, Espanja – 14. lokakuuta 2012) oli espanjalainen roomalaiskatolinen piispa. Hänet vihittiin fransiskaanien papiksi 13. maaliskuuta 1937 ja nimitettiin Requenan apostoliseksi vikaariksi Perussa sekä Simingin titulaaripiispaksi 26. marraskuuta 1973. Piispaksi vihkiminen seurasi 10. maaliskuuta 1974. Pääkonsekraattorina toimi Juan Landázuri Ricketts, jota avustivat Valeriano Ludovico Arroyo Paniego ja Leonardo José Rodriguez Ballón.Catholic- Hierarchy.org: Bishop Odorico Leovigildo Sáiz Pérez, O.F.M. Sáiz Pérez jäi eläkkeelle 15. toukokuuta 1987. == Lähteet == Luokka:Espanjalaiset papit Luokka:Katoliset piispat Luokka:Vuonna 1912 syntyneet Luokka:Vuonna 2012 kuolleet Luokka:Yli satavuotiaiksi eläneet espanjalaiset
Meir Just

Meir Just (7. heinäkuuta 1908 – 9. huhtikuuta 2010) oli alankomaalainen rabbi, joka toimi Amsterdamin päärabbina. Hän syntyi Vižnitsjassa ja oli hengellisenä johtajana Alankomaiden juutalaisyhteisölle 45 vuoden ajan. Hän kuoli 101-vuotiaana kotikaupungissaan Amsterdamissa, jolloin hänen ilmoitettiin tulevan haudatuksi Israeliin.Netherlands - Dutch Chief Rabbi Passes Away at 101 == Lähteet == Luokka:Alankomaalaiset henkilöt Luokka:Rabbit Luokka:Vuonna 1908 syntyneet Luokka:Vuonna 2010 kuolleet Luokka:Yli satavuotiaiksi eläneet alankomaalaiset
Proteomiikka

Proteomiikka on tieteenala, joka tutkii proteomeja eli eliön tuottamien proteiinien kokonaisuutta. Vastaavasti genomiikka tutkii genomeita. == Katso myös == * Massaspektrometria proteiinianalytiikassa == Aiheesta muualla == *Marc Baumann ja Seppo Meri: Proteomiikka ja sen sovellukset, Lääketieteellinen Aikakauskirja Duodecim, 2002;118(11):1177-1184 Luokka:Proteiinit Luokka:Biokemia Luokka:Bioinformatiikka
Meksikonviirupöllö

Meksikonviirupöllö (Strix fulvescens) on pöllöihin kuuluva lintu. Sitä tavataan El Salvadorissa, Guatemalassa, Hondurasissa ja Meksikossa. Populaation suuruus on arvioitu alle 50 000:ksi. Sen elinpiiriä ovat lauhkeat ja subtrooppiset ja trooppiset metsät. Se on Keski-Amerikan vuoristometsien uljaita lintuja. Sen elinpiiri rajoittuu ylävuoristoon, ja aiemmin on mainittu pilvimetsät 1 200–3 000 metrin korkeudessa, missä se on melko yleinen. Vaikka se on pääasiassa yölintu, sitä nähdään satunnaisesti aamulla ja iltapäivällä. Sitä kuvataan ystävälliseksi, ja se vastaa huu-huu-huu-ääntelynsä imitointiin. ==Lähteet== Luokka:Viirupöllöt
Eero Haapala

Eero Antero Haapala (s. 10. heinäkuuta 1989 Jalasjärvi) on suomalainen pituushyppääjä ja pikajuoksija. Hän edusti vuoteen 2011 Jalasjärven Jalasta, vuoteen 2015 Ikaalisten Urheilijoita, vuoteen 2018 Seinäjoen Seudun Urheilijoita, vuoteen 2021 Viipurin Urheilijoita ja vuodesta 2022 lähtien jälleen Ikaalisten Urheilijoita. Häntä valmensi vuoteen 2015 Antti Mäkelä ja vuodesta 2016 lähtien Suren Ghazaryan. Haapala hyppäsi 26. tammikuuta 2013 pituushypyn sisäratojen Suomen ennätyksen 811 cm. Ennätyksen rikkoi Kristian Pulli maaliskuussa 2021. ==Ura== Porin Kalevan kisoissa 2015 Haapala voitti pituushypyssä SM-kultaa tuloksella 783. Lahden Kalevan kisoissa 2012 hän saavutti pituushypyssä hopeaa ennätyksellään 787 cm ja voitti lisäksi hopeaa 100 metrin juoksussa ajalla 10,56. Viestijuoksun SM-kisoissa 2013 Haapala sai hopeaa 4 × 100 metrin viestijoukkueessa. Haapala on voittanut pituushypyn sisäratojen Suomen-mestaruuden Tampereella 2012 silloisella ennätyksellään 773 cm ja Jyväskylässä 2013 tuloksella 803 cm. Hän sai lajissa sisäratojen SM- pronssia Helsingissä 2011. 26. tammikuuta 2013 Haapala hyppäsi Porin Karhuhallissa sisäratojen Suomen ennätyksen 811 cm. Hän paransi Jarmo Kärnän lähes 24 vuotta vanhaa ennätystä kolmella senttimetrillä. Kyseessä oli myös alkaneen hallikauden maailman kärkitulos. Haapala edusti Suomea aikuisten maaottelussa ensimmäisen kerran Helsingissä vuonna 2011 sijoittuen 100 metrin juoksussa viidenneksi. Helsingin EM-kisoissa 2012 hän osallistui Suomen viestijoukkueessa 4 × 100 metrin viestin alkueriin karsiutuen finaalista ajalla 39,85 s. Göteborgin EM-hallikilpailuissa 2013 Haapala sijoittui pituushypyssä neljänneksi tuloksella 805 cm jääden pronssista vain 2 senttiä. Haapala ylitti Moskovan MM-kilpailuihin 2013 vaaditun tulosrajan, muttei pystynyt loukkaantumisen takia osallistumaan kilpailuihin. Myös kausi 2014 päättyi Haapalan osalta loukkaantumiseen heti ensi metreillä. Hän hyppäsi 8. kesäkuuta Raaseporin tähtikisoissa ensimmäisellään 0,3 metrin myötätuuleen tuloksen 788. Tulos jäi vain sentin hänen itsensä hallussa olleesta kauden kotimaisesta kärkituloksesta. Neljännessä hypyssä Haapala reväytti takareitensä niin pahasti, että vamma vaatii leikkaushoitoa. Loukkaantuminen oli Haapalan uran yhdeksäs ja hän kertoi miettivänsä leikkauksen jälkeen uransa jatkoa. Haapala oli valittu Suomen edustajaksi yleisurheilun EM- kisoihin 2016, mutta hän loukkaantui vain muutama viikko ennen kisoja, kun hänen akillesjänteensä repeytyi ja hän joutui leikkaukseen, joka päätti koko kilpailukauden. Hän saavutti pronssia Kalevan kisoissa 2019. == Henkilökohtaiset ennätykset == === Ulkoradat === Laji Aika Paikka Päivä 100 m 10,51 Sastamala 12. heinäkuuta 2012 Pituushyppy 795 Jämsä 27. kesäkuuta 2015 === Sisäradat === Laji Aika Paikka Päivä 60 m 6,82 Lahti 12. tammikuuta 2013 Pituushyppy 811 Pori 26. tammikuuta 2013 == Lähteet == Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1989 syntyneet Luokka:Elävät henkilöt
The Unguided

The Unguided on melodinen death metal -yhtye Falkenbergista Ruotsista. Yhtye koostuu Sonic Syndicaten entisistä jäsenistä, Roland Johanssonista sekä Richard ja Roger Sjunnessonista. Yhtye luotiin Richardin erottua Sonic Syndicatesta. The Unguidediin kuuluvat nykyään myös Henric Liljesand (o.s. Carlsson, Cipher System, Nightrage, Dead by April) ja rumpali Richard Schill. == Jäsenet == *Richard Sjunnesson – laulu *Roger Sjunnesson – kitara *Roland Johansson – laulu, kitara *Henric Liljesand – basso *Richard Schill - rummut == Diskografia == === Studioalbumit === * Hell Frost (2011)http://www.playgroundmusic.fi/the-unguided-hell-frost-esikoisalbumi- julkaistaan-30-marraskuuta * Fragile Immortality (2014) * Lust and Loathing (2016) * And the Battle Royale (2017) * Father Shadow (2020) === Kokoelmat === * Hell Frost: The Ultimate Collection (2012) === EP:t === * Nightmareland (2011) * InvaZion (2012) * Fallen Angels (2014) * Brotherhood (2016) * Royalgatory (2019) * 616 (2022) === Singlet === * Betrayer of the Code (2011) * Inherit the Earth (2011) * Phoenix Down (2012) * Deathwalker (2012) * Inception (2013) == Lähteet == == Aiheesta muualla == * The Unguidedin virallinen sivusto * * Richard Sjunnessonin blogi Luokka:Ruotsalaiset melodiset death metal -yhtyeet Luokka:2010-luvun yhtyeet ja sooloartistit
Janne Rekola

Janne Rekola (s. 9. syyskuuta 1985) on suomalainen koripalloilija, joka on tällä hetkellä vapaa pelaaja. Hän on pelannut urallaan Korisliigaa Kauhajoen Karhun, Namika Lahden ja Lappeenrannan NMKY:n joukkueissa sekä Tanskan pääsarjaa Aabyhøj IF:ssa. Luokka:Suomalaiset koripalloilijat Luokka:Vuonna 1985 syntyneet Luokka:Elävät henkilöt
Historiallinen ajattelu, edistys ja yhteiskunta

Historiallinen ajattelu, edistys ja yhteiskunta on Matti Viikarin (1943–1994) postuumi kokoomateos. Kirjan ovat toimittaneet Tapani Hietaniemi, Tuomas M. S. Lehtonen ja työryhmä. Sen on julkaissut Tutkijaliitto vuonna 1995. == Sisältöä == Miksi ja minkälaista historiaa? – Suomalaisen viinapään historia – Feodalismista – 1700-luvun historiallinen ajattelu: Feodalismista edistykseen. – Saksalaisesta valtiokeskeisestä historiallisesta ajattelusta. – Modernista ajankäsityksestä ja historianfilosofisista synteeseistä. – Objektiivisuudesta ja relativismista – Edistyksen ongelmasta. == Lähteet == == Aiheesta muualla == * Pekka Kaunismaa: Refleksiivisyyttä historioitsijoille . Arvio teoksesta Matti Viikari, Historiallinen ajattelu, edistys ja yhteiskunta. Aikakauskirja Niin & näin 2/1996. Luokka:Suomalaiset historian tietokirjat Luokka:Vuoden 1995 kirjat
Max Weber ja Euroopan erityistie

Max Weber ja Euroopan erityistie: Vertailevia sivilisaatiohistoriallisia tutkielmia on Tapani Hietaniemen artikkeliväitöskirja Max Weberistä. Teoksen on julkaissut Tutkijaliitto vuonna 1998. == Aiheesta muualla == * Risto Heiskala: Tapani Hietaniemi kehottaa unohtamaan protestanttisen etiikan. Helsingin sanomat 16.1.1999. Luokka:Suomalaiset historian tietokirjat Luokka:Vuoden 1998 kirjat
Sosiologian klassikot

Sosiologian klassikot on Jukka Gronowin, Arto Noron ja Pertti Tötön kirja sosiologiasta vuodelta 1996. Sen on julkaissut Gaudeamus. == Lähteet == == Aiheesta muualla == * Risto Alapuro: Kotimaiset oppihistorioitsijat panevat Weberin, Marxin, Durkheimin ja kumppanit omaan järjestykseensä. Helsingin sanomat 20.2.1997. Luokka:Kirjat sosiologiasta Luokka:Suomalaiset tietokirjat Luokka:Vuoden 1996 kirjat
Sosiologisen teorian nykysuuntauksia

Sosiologisen teorian nykysuuntauksia on Risto Heiskalan toimittama kirja sosiologiasta vuodelta 1994. Teoksen on julkaissut Gaudeamus. == Aiheesta muualla == * Timo Piirainen: Aikuistuneen tieteen matka Amerikasta Eurooppaan . Helsingin sanomat 20.11.1994. * Raimo Blom: Suuntaa etsimässä . Niin & näin 4/1995. Luokka:Kirjat sosiologiasta Luokka:Suomalaiset tietokirjat Luokka:Vuoden 1994 kirjat
Girl Gone Wild

”Girl Gone Wild” on yhdysvaltalaisen popartisti Madonnan kappale hänen kahdenneltatoista studioalbumiltaan MDNA. Kappale julkaistiin 2. maaliskuuta 2012 albumin toisena singlenä. == Lähteet == Luokka:Madonnan kappaleet Luokka:Vuoden 2012 kappaleet
Eustressi

Eustressi on hyvänlaatuista stressiä, joka on välttämätöntä ihmisen henkiselle kasvulle, kehitykselle ja erilaisten taitojen hallitsemiselle. Ihminen kokee eustressin positiivisena ja nautinnollisena eikä pidä sitä uhkaavana tai pahana. Monet tärkeät keksinnöt tehdään eustressin sävyttämässä ilmapiirissä. Esimerkiksi kuntosaliharjoittelu aiheuttaa eustressiä, mikäli se ei aiheuta henkistä tai fyysistä ylirasitusta, jolloin kyse olisi negatiivisesta distressistä. Eustressi ei tule ihmiselle itsekseen, vaan sitä on yleensä aktiivisesti etsittävä. Ihminen ei yleensä opi lapsesta alkaen pyrkimään sellaiseen psyykkiseen ja fyysiseen ympäristöön, joka luontevasti avaisi ovet hyvään stressiin ja sen huomioimiseen. Ihmisen sisäinen maailma on kuitenkin sellainen, että kun eustressiä löytyy, ihmisen aivokemia palkitsee vaivannäön ja ihminen voi omaksua käyttäytymismallin automaattiseksi toiminnaksi. Ihannetilanteessa eustressin löytävä henkilö toimii esimerkkinä myös muille yhteiskunnan jäsenille eustressin aiheuttamasta elämänlaadun paranemisesta ja auttaa muita saavuttamaan saman. ==Lähteet== ==Aiheesta muualla== * Pipsa Olli: Positiivista stressiä – Etelä-Suomen Sanomat 28.6.2011 Luokka:Stressi
Tieteellinen kirjoittaminen

Tieteellinen kirjoittaminen on Merja Kinnusen ja Olli Löytyn toimittama kirja vuodelta 2002. Teoksen on julkaissut Vastapaino.Taira, Teemu: Kirjoittamisen kontrolli ja mielihyvä. Elore 1/2003. Kirjoittajat ovat Pertti Alasuutari, Yrjö Haila, Jaakko Heinimäki, Matti Hyvärinen, Markku Ihonen, Arja Jokinen, Kirsi Juhila, Merja Kinnunen, Mikko S. Lehtonen, Minna-Riitta Luukka, Olli Löytty, Liisa Tainio, Jukka Törrönen, Jaana Vuori ja Esa Väliverronen. == Lähteet == == Aiheesta muualla == * Heidi Alajoki: Arvostelu teoksesta. * Mika Hannula: Tieteellisen kirjoittamisen unohdettu mielihyvä. Helsingin sanomat 15.2.2003. * Vesa Heikkinen: Miten tiedettä kirjoitetaan?. Tieteessä tapahtuu 6/2003. (PDF) * Inga Suoniemi-Taipale: Tuore tietopaketti tiedettä tekevälle. Virittäjä 1/2004. (PDF) Luokka:Kirjat tieteestä Luokka:Suomalaiset tietokirjat Luokka:Vuoden 2002 kirjat
Burundin vaakuna

Burundin vaakuna on Burundin tunnus lipun, kansallislaulun ja moton ohella. Se otettiin käyttöön vuonna 1966. Vaakunassa on leijonan pää ja kolme keihästä. Leijona on peräisin siirtomaa-ajalta. Keihäät kuvaavat moton kolmea sanaa, kuten maan lipun kolme tähteäkin. Ne edustavat toisaalta maan kolmea suurta etnistä ryhmää, hutuja, tutseja ja twaita. Vaakunassa on ranskankielinen motto Unité, Travail, Progrès, suomeksi "Yhtenäisyys, työ, edistys". ==Lähteet== Vaakuna Luokka:Valtioiden vaakunat
Réka Luca Jani

Réka-Luca Jani (s. 31. heinäkuuta 1991 Siófok) on unkarilainen tennispelaaja. Parhaimmillaan hän on ollut WTA-listan sijalla 147 toukokuussa 2012. Hän on voittanut urallaan 18 ITF-turnausta kaksinpelissä ja 19 nelinpelissä. == Tennisura == Vuonna 2011 Jani pääsi pelaamaan Yhdysvaltain avointen pääsarjassa voitettuaan kaikki kolme karsintaotteluaan. Pääsarjan ensimmäisellä kierroksella hän hävisi kuitenkin Sloane Stephensille kolmessa erässä. == Lähteet == == Aiheesta muualla == *Réka-Luca Jani WTA:n sivuilla *Réka-Luca Jani ITF:n sivuilla Luokka:Unkarilaiset tennispelaajat Luokka:Vuonna 1991 syntyneet Luokka:Elävät henkilöt
Lærdalsøyri

Lærdalsøyri on taajama ja Norjan Vestlandin läänissä sijaitsevan Lærdalin kunnan hallinnollinen keskus. Lærdalsøyrin väkiluku on 1 177 asukasta (01.01.2011) ja pinta-ala 1,17 km² http://www.ssb.no/emner/02/01/10/beftett/tab-2011-06-17-01.html. == Lærdalsøyrin tulipalo 2014 == Lærdalsøyrissä syttyi laaja tulipalo 18. tammikuuta 2014, ja koko puurakenteinen kylä oli vaarassa palaa. Kaikkiaan 140 ihmistä vietiin sairaalaan. Lærdalsøyrin alueella on noin 160 suojeltua puutaloa. Tällä alueella paloi ainakin kolme taloa, ja yksi niistä oli suojeltu. Lisäksi tuhoutui 16 asuintaloa, viisi teollisuus- ja virastotaloa sekä loma-asuntoja. == Lähteet == ==Aiheesta muualla== Luokka:Lærdal Luokka:Norjan taajamat
Sonic the Hedgehog Spinball

Sonic the Hedgehog Spinball (lyhennettynä Sonic Spinball) on Segan kehittämä ja julkaisema flipperipeli. Peli julkaistiin vuonna Sega Mega Drivelle, vuonna 1994 Sega Game Gear -käsikonsolille ja vuonna 1995 Sega Master System -konsolille. Peli on spin-off-peli Sonic the Hedgehog -pelisarjassa. Pelissä Sonicin on jälleen pysäytettävä tri. Robotnik, joka on ottanut haltuunsa korkean Mt. Mobius -vuoren ja tehnyt siitä sotalinnoituksen. Sonicin on selvittävä linnoituksen neljästä erilaisesta flipperiradasta, kerättävä kaaossmaragdit, pelastettava hänen eläinystävänsä sekä tuhottava linnoitus. Muista sarjan peleistä poiketen pelissä esiintyy hahmoja yhdysvaltalaisista Adventures of Sonic the Hedgehog- ja Sonic the Hedgehog -piirrossarjoista. == Aiheesta muualla == * * Green Hill Zone * Sonic Retro Luokka:Sega Mega Drive -pelit Luokka:Sonic the Hedgehog -pelit Luokka:Flipperipelit Luokka:Vuoden 1993 videopelit Luokka:Sega Game Gear -pelit Luokka:Sega Master System -pelit
Yoshito Watabe

Yoshito Watabe (; s. 4. lokakuuta 1991 Hakuba) on japanilainen yhdistetyn hiihtäjä. Hän on olympia- sekä MM-mitalisti. Watabe sijoittui Val di Fiemmen MM-kilpailuissa 2013 suurmäen Gundersen-kilpailussa 12:nneksi ja normaalimäessä 16:nneksi. Sotšin olympialaisissa 2014 hän oli normaalimäen Gundersen-kilpailussa 15:s ja Falunin MM-kilpailuissa 2015 seitsemäs. Lahden MM-kilpailuissa 2017 hän sijoittui suurmäen Gundersen-kilpailussa 15:nneksi ja voitti parisprinttikilpailussa pronssia. Pyeongchangin olympialaisissa 2018 hän oli normaalimäen Gundersen-kilpailussa kymmenes. Seefeldin MM-kilpailuissa 2019 Watabe sijoittui suurmäen Gundersen-kilpailussa 16:nneksi. Pekingin oiympialaisissa 2022 hän saavutti joukkuekilpailussa pronssia sekä oli normaalimäen Gundersen-kilpailussa kolmastoista ja suurmäen vastaavassa kilpailussa 25:s. Watabe kilpaili yhdistetyn maailmancupissa ensimmäisen kerran Val di Fiemmessä tammikuussa 2009. Maailmancupin pisteille hän sijoittui ensimmäisen kerran tammikuussa 2010 oltuaan Schonachin normaalimäen kilpailussa 27:s. Kymmenen parhaan joukossa Watabe debytoi Ramsaussa joulukuussa 2011 oltuaan kahdeksas. Ensimmäisen palkintosijansa hän saavutti oltuaan kolmas Oslossa maaliskuussa 2013. Yoshiton isoveli Akito on myös yhdistetyn hiihtäjä. == Lähteet == == Aiheesta muualla == Luokka:Japanilaiset yhdistetyn hiihtäjät Luokka:Japanilaiset olympiamitalistit Luokka:Vuonna 1991 syntyneet Luokka:Elävät henkilöt
ATP Buenos Aires

Buenos Airesin ATP-turnaus () on vuosittain pelattava tenniksen miesten ammattilaisturnaus, joka järjestetään Buenos Airesissa, Argentiinassa. Turnaus kuuluu ATP World Tour 250-sarjaan ja se pelataan massakentillä 5000 katsojan Buenos Aires Lawn Tennis Clubilla, Palermon kaupunginosassa (barrio). Turnaus pelataan yleensä helmikuussa, ja siinä pelataan miesten kaksinpeli ja nelinpeli. Vuosien 1970 ja 1989 välillä turnaus oli osa Grand Prix -kirtuetta. Argentiinan Guillermo Vilas on turnauksen menestynein pelaaja kahdeksalla mestaruudellaan. Muista huippupelaajista turnauksessa ovat pelanneet vuosien varrella muun muassa Ivan Lendl, Björn Borg, Roy Emerson, Rod Laver, Gustavo Kuerten, Nicolás Massú, Ilie Nastase, Carlos Moyá, Juan Carlos Ferrero, Rafael Nadal, David Ferrer ja Tommy Robredo. Turnauksen nykyinen nimi on Copa Claro, nimikkosponsorinsa Claron mukaan. Aiemmin turnaus tunnettiin nimillä South American Open, Copa AT&T; ja Copa Telmex. ==Aiheesta muualla== * Viralliset kotisivut * Turnauksen profiili ATP World Tourin sivuilla Luokka:Buenos Airesin urheilu Luokka:Tennisturnaukset Luokka:Argentiinan tennis Luokka:ATP World Tour 250
Suom. huom. Kirjoituksia kääntämisestä

Suom. huom. Kirjoituksia kääntämisestä on Kristiina Rikmann toimittama kirja kääntämisestä vuodelta 2005. Teoksen on julkaissut WSOY. == Lähteet == == Aiheesta muualla == * Johanna Kippo: Mietteitä kielen ytimestä. Helsingin sanomat 7.8.2005. * Raimo Blom: Suuntaa etsimässä . Niin & näin 4/1995. Luokka:Kirjat kielitieteestä Luokka:Suomalaiset tietokirjat Luokka:Vuoden 2005 kirjat
Trackshittaz

Trackshittaz oli itävaltalainen hip hop -yhtye. Duon jäsenet olivat Lukas Plöchl ja Manuel Hoffelner. Yhtye edusti maataan vuoden 2012 Eurovision laulukilpailussa kappaleella Woki mit deim Popo, muttei selvinnyt semifinaalista kilpailun finaaliin. Yhtye osallistui myös vuonna 2011 maansa Euroviisukarsintoihin, jolloin se sijoittui toiseksi Nadine Beilerin jälkeen kappaleella Oida Taunz!. Yhtye hajosi vuonna 2015. == Lähteet == == Aiheesta muualla == *Yhtyeen kotisivut Luokka:Itävaltalaiset hip hop -yhtyeet Luokka:Itävallan euroviisuedustajat Luokka:Vuoden 2012 euroviisuedustajat
Boudleaux Bryant

Diadorius Boudleaux Bryant (13. helmikuuta 1920 Shellman – 30. kesäkuuta 1987 Knoxville) oli yhdysvaltalainen countrymusiikin lauluntekijä. Hänet tunnetaan erityisesti vaimonsa Felice Bryantin kanssa tekemästään musiikista, varsinkin The Everly Brothersille tehdyistä menestyskappaleista. Pariskunta kuuluu Nashvillen ja countrymusiikin menestyneimpiin lauluntekijöihin. Boudleaux ja Felice Bryantin noin 1 500 julkaistusta kappaleesta on tehnyt nauhoituksia yli 400 artistia. On arvioitu, että heidän laulujaan oli jo 1980-luvun loppuun mennessä myyty yli 300 miljoonaa kappaletta. Bryantit on valittu Nashville Songwriters Hall of Fameen, Country Music Hall of Fameen ja Songwriters Hall of Fameen. == Elämä ja ura == Boudleaux Bryant syntyi vuonna 1920 muusikkoperheeseen Shellmanissa, Georgiassa ja varttui läheisessä Moultrien kaupungissa. Hänen isänsä oli lakimies, joka oli palvellut ensimmäisessä maailmansodassa ja nimesi poikansa hänen henkensä sodassa pelastaneen ranskalaisen sotilaan mukaan. Boudleaux opiskeli viisivuotiaasta asti viulunsoittoa. Hän soitti vuonna 1938 viulua Atlantan sinfoniaorkesterissa, mutta oli enemmän kiinnostunut country- ja jazzmusiikista ja lähti pian orkesterista. Hän soitti 1940-luvun alussa Hank Pennyn yhtyeessä. Vuonna 1945 Bryant tapasi milwaukeelaisen lauluntekijä Felice Scaduton ollessaan esiintymässä Milwaukeen Schroeder Hotelissa. He menivät naimisiin jo samana vuonna ja alkoivat pian myös kirjoittaa musiikkia yhdessä. Little Jimmy Dickens nauhoitti heidän kappaleensa ”Country Boy” (1949), josta tuli top 10 -hitti. Vuonna 1953 Bryantit kirjoittivat kappaleen ”Hey Joe”, jonka nauhoitti ensimmäisenä Carl Smith ja josta Frankie Laine äänitti suuren suosion saavuttaneen version. He tekivät countryduo The Everly Brothersille lukuisia kappaleita, mukaan lukien ”Bye Bye Love” (1957), ”Wake Up Little Susie” (1957), ”All I Have to Do Is Dream” (1958), ”Bird Dog” (1958), ”Problems” (1958), ”Take a Message to Mary” (1959) ja ”Let’s Think About Living” (1959), joista kaikkia myytiin vähintään miljoona kappaletta. 1960-luvulla Bryantit tekivät musiikkia muun muassa Jim Reevesille ja Sonny Jamesille. Pariskunnan vuonna 1960 kirjoittaman kappaleen ”Love Hurts” ovat nauhoittaneet useat artistit, mukaan lukien The Everly Brothers, Roy Orbison, Gram Parsons, Jim Capaldi ja hard rock -yhtye Nazareth. Osborne Brothersille kirjoitettu kappale ”Rocky Top” (1968) on noussut Bryantien tunnetuimmaksi sävellykseksi ja yhdeksi countrymusiikin nauhoitetuimmista kappaleista. Tennesseen osavaltio on ottanut ”Rocky Topin” viralliseksi tunnuslaulukseen. Vuonna 1979 Felice ja Boudleaux Bryant nauhoittivat ensimmäisen albuminsa esittäjinä. Boudleaux Bryant kuoli heinäkuussa 1987 Knoxvillessä, 67 vuoden ikäisenä. Boudleaux’lla ja Felicellä oli kaksi poikaa, Dane ja Del Bryant. == Lähteet == Luokka:Yhdysvaltalaiset lauluntekijät Luokka:Yhdysvaltalaiset countrymuusikot Luokka:Countrymusiikki Luokka:Songwriters Hall of Fame Luokka:Vuonna 1920 syntyneet Luokka:Vuonna 1987 kuolleet
Felice Bryant

Matilda Genevieve ”Felice” Bryant, o.s. Scaduto, (7. elokuuta 1925 Milwaukee, Wisconsin, Yhdysvallat – 22. huhtikuuta 2003 Gatlinburg, Yhdysvallat) oli yhdysvaltalainen countrymusiikin lauluntekijä. Hänet tunnetaan erityisesti aviomiehensä Boudleaux Bryantin kanssa tekemästään musiikista, varsinkin The Everly Brothersille tehdyistä menestyskappaleista. Pariskunta kuuluu Nashvillen ja countrymusiikin menestyneimpiin lauluntekijöihin. Felice ja Boudleaux Bryantin noin 1 500 julkaistua kappaletta on nauhoittanut yli 400 artistia. On arvioitu, että heidän laulujaan oli jo 1980-luvun loppuun mennessä myyty yli 300 miljoonaa kappaletta. Bryantit on valittu Nashville Songwriters Hall of Fameen, Country Music Hall of Fameen ja Songwriters Hall of Fameen. == Elämä ja ura == Felice Scaduto syntyi vuonna 1925 Milwaukeessa Wisconsinissa. Hänellä ei ollut musiikillista koulutusta, mutta hän lauloi ja kirjoitti kappaleita jo nuorena ja oli innostunut runoudesta. Hän esiintyi toisen maailmansodan aikaan vapaaehtoisjärjestö United Service Organizationsin yhdysvaltalaisille joukoille järjestämissä musiikkiesityksissä. Vuonna 1945 Scaduto tapasi viisi vuotta vanhemman lauluntekijä Boudleaux Bryantin Milwaukeessa. Suhde johti mutkitta avioliiton solmimiseen jo samana vuonna. He alkoivat pian myös kirjoittaa musiikkia yhdessä. Little Jimmy Dickens nauhoitti vuonna 1949 Bryantien kappaleen ”Country Boy”, joka nousi listalla kymmenen kärkeen. Vuonna 1953 Bryantit kirjoittivat kappaleen ”Hey Joe”, jonka nauhoitti ensimmäisenä Carl Smith ja jonka Frankie Laine äänitti suuren suosion saavuttaneen version. He tekivät countryduo The Everly Brothersille lukuisia kappaleita, mukaan lukien ”Bye Bye Love” (1957), ”Wake Up Little Susie” (1957), ”All I Have to Do Is Dream” (1958), ”Bird Dog” (1958), ”Problems” (1958), ”Take a Message to Mary” (1959) ja ”Let’s Think About Living” (1959), joista kaikkia myytiin vähintään miljoona kappaletta. 1960-luvulla Bryantit tekivät musiikkia muun muassa Jim Reevesille ja Sonny Jamesille. Heidän vuonna 1960 kirjoittansa kappaleen ”Love Hurts” ovat nauhoittaneet useat artistit, mukaan lukien The Everly Brothers, Roy Orbison, Gram Parsons, Jim Capaldi ja hard rock -yhtye Nazareth. Osborne Brothersille kirjoitettu kappale ”Rocky Top” (1968) on noussut Bryantien tunnetuimmaksi sävellykseksi ja yhdeksi countrymusiikin nauhoitetuimmista kappaleista. Tennesseen osavaltio on ottanut ”Rocky Topin” viralliseksi tunnuslaulukseen. Vuonna 1979 Felice ja Boudleaux Bryant nauhoittivat ensimmäisen albuminsa esittäjinä. Boudleaux kuoli vuonna 1987. Hänen kuolemansa jälkeen Felice teki vielä ajoittain musiikkia yksin. Hän kuoli huhtikuussa 2003 Gatlinburgissa Tennesseessä. Felicellä ja Boudleaux’lla oli kaksi poikaa, Dane ja Del Bryant. == Lähteet == Luokka:Vuonna 1925 syntyneet Luokka:Vuonna 2003 kuolleet Luokka:Yhdysvaltalaiset lauluntekijät Luokka:Countrymusiikki Luokka:Songwriters Hall of Fame
The Boogeyman – sakset kurkulla

The Boogeyman – sakset kurkulla () on vuonna 1980 tehty kauhuelokuva, jonka ohjasi saksalaissyntyinen elokuvaohjaaja Ulli Lommel. Elokuva oli Ulli Lommelin ensimmäinen käsikirjoittama kauhuelokuva ja sitä pidetään ohjaajan kenties menestyneimpänä elokuvana The Tenderness of Wolvesin oheella, kun taas ohjaajan useimmat elokuvat (mm. Tyttö kellarissa) on saanut paljon kritiikkiä ja huonoa arvostusta. Suomessa elokuva nähtiin elokuvateattereissa jo vuonna 1981, mutta leikattuna ja rangaistusverolla. Kokonaisuudessaan se esitettiin Night Visions- ja Iik!!- festivaaleissa vuonna 2002 ja DVD:nä se esitettiin vuonna 2010. Elokuvalle tehtiin vuosina 1983 ja 1994 kaksi virallista jatko- osaa, The Boogeyman osa 2: Tappajan paluu ja Return of the Boogeyman, sekä vuonna 1997 epävirallinen Bloodsuckers, joka nimettiin kansainvälisesti nimellä Boogeyman Vampire Club 4. Kaikki jatko-osat ilmestyivät vain videolevitykseen. ==Juoni== Pikkutyttönä Lacey todisti kauhistuttavan murhan, kun hänen usein sänkyyn sidottu veljensä Willy päättää eräänä iltana surmata isolla veitsellä kummankin äidin sadistisen rakastelijan. Koska Lacey näki sen tapahtuvan peilin kuvajaisesta heijastumalla, häntä vaivaa seuraavat 20 vuotta kauhu kaikkia peilejä kohtaan. Mutta eräänä päivänä hänen miehensä Jake vie hänet tohtori Warrenin luokse, joka ehdottaa Laceylle menemistä takaisin lapsuuden kotiinsa voittamaan pelkonsa. Se on kumminkin käynnistävä kauhistuttavan, useita kuolonuhreja aiheuttavan painajaisen, kun talossa painajaismainen peili on odottanut Laceyta kaikki nämä vuodet, sisällään yliluonnollinen mörkö, joka sai alkunsa murhasta… == Näyttelijät == ==Aiheesta muualla== * * Luokka:Vuoden 1980 elokuvat Luokka:Yhdysvaltalaiset kauhuelokuvat Luokka:Yhdysvaltalaiset independent-elokuvat Luokka:Slasher- elokuvat
Josef Källström

Josef Emil Andreas Källström (s. 25. helmikuuta 1974 Göteborg) on ruotsalainen entinen soutaja. Hän edusti seuratasolla Mölndals Roddklubbia. Källström osallistui olympialaisiin kerran, Sydneyssä 2000. Hän kilpaili Anders Båtemyrin kanssa kevyessä pariairokaksikossa, jossa Ruotsin joukkue sijoittui viidenneksitoista päädyttyään C-finaaliin, kisan heikoimpaan loppuerään. == Lähteet == Luokka:Ruotsalaiset soutajat Luokka:Vuonna 1974 syntyneet Luokka:Elävät henkilöt
Avalanch

Avalanch on espanjankielinen progressiivinen metalli -yhtye. Se perustettiin Asturiassa vuonna 1993. ==Jäsenet== ===Nykyiset jäsenet=== * Alberto Rionda - kitara * Mike Terrana - rummut * Jorge Salán - kitara * Manuel Ramil - koskettimet * Dirk Schlächter - basso * Alírio Netto - laulu ===Entiset jäsenet=== * Víctor García - Laulu * Alberto Ardines - Rummut * Roberto García- Basso * Fernando Mon - Kitara * Juan Lozano - Laulu * Roberto Junquera - Koskettimet * Ramón Lage - Laulu * Dany León - Kitara * Francisco Fidalgo - Basso * Chez García - Koskettimet * Marco Álvarez - Rummut == Diskografia == === Albumit === * * * * * * * * * * * * * === Live-albumit === * * * * ===Singlet=== * Save me (2000) * Delirios de grandeza (2001) * Lucero (2003) * Las ruinas del Edén (2004) * Where The Streets Have No Name (2004) * Alas de cristal (2005) * Mil Motivos (2010) * Malefic Time: Apocalypse (2012) * El Ángel Caído (2017) * El Oráculo (2019) === Kokoelmia === * * ===DVD=== * Cien Veces (2005) * Lágrimas Negras - (2006) * Caminar sobre el agua - 2CD+DVD (2008) ==Aiheesta muualla== * * *Viralliset sivut Luokka:Espanjalaiset progressiiviset metalliyhtyeet Luokka:Espanjalaiset power metal -yhtyeet Luokka:Espanjalaiset metalliyhtyeet Luokka:Alternative metal -yhtyeet
Djiboutin vaakuna

Djiboutin vaakuna on Djiboutin tunnus lipun ja kansallislaulun ohella. Se otettiin käyttöön maan itsenäistyessä 27. kesäkuuta 1977. Vaakunassa on djiboutilainen kilpi, kaksi veistä pitelevää kättä ja keihäs. Niiden yläpuolella on kansan yhtenäisyyttä symboloiva punainen tähti. Vaakunaa ympäröi laakeriseppele, joka viittaa maanpuolustukseen. ==Lähteet== Vaakuna Luokka:Valtioiden vaakunat
Yle Sat 1

Yle Sat 1 (aiemmin YLESAT1) on Yleisradion ulkosuomalaisille tarkoitettu radiokanava, joka lähettää Yle Puhe -kanavan ohjelmaa. Kanava kuuluu Thor 5 -satelliitin kautta Euroopassa. Aiemmin se kuului myös Australiassa, Aasiassa ja Pohjois-Amerikassa, mutta jakelu lopetettiin vuoden 2012 alussa. ==Lähteet== Luokka:Ylen radiokanavat
Yle Sat 2

Yle Sat 2 (aiemmin YLESAT2) on Yleisradion ulkosuomalaisille tarkoitettu radiokanava, joka lähettää koostetta Yle Radio Suomen, Yle Radio 1:n ja Yle Vegan ohjelmista. Kanava kuuluu Thor 5 -satelliitin kautta Euroopassa. Aiemmin se kuului myös Australiassa, Aasiassa ja Pohjois-Amerikassa, mutta jakelu lopetettiin vuoden 2012 alussa. ==Lähteet== Luokka:Ylen radiokanavat
Graham Drinkwater

Charles Graham Drinkwater (22. helmikuuta 1875 – 27. syyskuuta 1946) oli kanadalainen jääkiekkoilija, liikemies ja lahjoittaja. Drinkwater pelasi Montreal Victorias -seurassa Amateur Hockey Association of Canada -sarjassa (AHAC) lajin varhaisina vuosina ennen ammattilaisuuden aikaa. Drinkwater oli siitä harvinainen pelaaja, että hän kykeni pelaamaan niin hyökkääjänä kujin puolustajanakin. Graham Drinkwater valittiin Hockey Hall of Fameen 1950. Stanley Cupin hän saavutti urallaan neljästi. Kiekkouransa jälkeen Drinkwater siirtyi osakekauppaan ja hänestä tuli useiden orkestereiden mesenaatti Montrealissa. Luokka:Vuonna 1875 syntyneet Luokka:Vuonna 1946 kuolleet Luokka:Kanadalaiset jääkiekkoilijat Luokka:Hockey Hall of Fame
Philadelphian piirikunta

Philadelphian piirikunta () on piirikunta Yhdysvalloissa, Pennsylvaniassa. Se on nykyään yhdistetty Philadelphian kaupungin kanssa, mutta on edelleen kuitenkin olemassa paperilla. Se on väkiluvultaan Pennsylvanian suurin piirikunta ja pinta-alaltaan toiseksi pienin. ==Historia== William Penn perusti 1682 Pennsylvanian kolme alkuperäistä piirikuntaa: Philadelphian, Chesterin ja Bucksin. Philadelphian piirikunnasta siirrettiin alueita Berksin piirikuntaan 1751 ja Montgomeryn piirikuntaan 1784. Kaikki Philadelphian piirikunnan kunnat yhdistettiin 1854 Philadelphian kaupunkiin, joka siis laajeni käsittämään koko piirikunnan alueen. Philadelphian piirikunnan hallinto lakkautettiin ja yhdistettiin Philadelphian kaupungin hallintoon 1952. ==Väestö== Piirikunnan asukkaista 40,1 prosenttia on afroamerikkalaisia, 34 prosenttia valkoisia 12,75 prosenttia latinalaisamerikkalaisia ja 7,42 prosenttia aasialaisia. 23,9 prosenttia asukkaista puhuvat myös muita kieliä kuin englantia. 92,8 prosenttia asukkaista on Yhdysvaltain kansalaisia. Piirikunnan väestön keski-ikä on 34,5 vuotta. ==Kuvia piirikunnasta== Tiedosto:Philadelphia skyline from South Street Bridge.jpg|Philadelphian keskustaa. Tiedosto:Independence Hall.jpg|Independence Hall. == Lähteet == == Aiheesta muualla == Luokka:Pennsylvanian piirikunnat
Kirjodurra

Kirjodurra eli koristedurra, (Sorghum bicolor) on yksivuotinen suurikokoinen heinälaji, jota yleiskielessä kutsutaan usein pelkästään durraksi.Kotimaisten kielten keskus, Kielitoimiston sanakirja: hakusana durra Se on yksi maailman tärkeimpiä viljakasveja ja on kotoisin trooppisesta Afrikasta. Kirjodurraa käytetään ihmisten ja kotieläinten ravinnoksi Afrikassa, Intiassa ja Etelä- Amerikassa. Afrikassa sen käyttö on edelleen yleisintä. Kirjodurra on vehnän, kauran, maissin ja ohran ohella yksi maailman viidestä käytetyimmästä viljasta. == Ulkonäkö ja koko == Kirjodurra on hyvin muunteleva laji. Sen korkeus vaihtelee alle metrin ja jopa kahdeksan metrin välillä. Pohjoismaissa kasvaessaan se tulee 75–150 senttimetriä korkeaksi. Kirjodurran korret ovat pystyjä, ne kasvavat yksittäin tai muutaman ryhmissä. Lehtilavat ovat 2–5 cm leveät, karheareunaiset ja alaosastaan karvaiset yläpuolelta. Vahapintaisuutensa vuoksi ne kestävät kuivuutta paremmin kuin esimerkiksi maissin lehdet. Kirjodurran kukintona on tiheä röyhy. Tähkylöistä alemmat ovat 4–6 millimetriä pitkiä, väriltään vaaleankeltaisesta mustahkoon. Tähkylöiden vihneet ovat 0,5–1 cm pitkiä. == Viljely == Durraa voi viljellä alueilla, joissa ilmasto on liian kuuma ja kuiva maissille, esimerkiksi Teksasissa, ja laajoissa osissa Afrikkaa ja Aasiaa. Viljelyalaa rajoittaa minimilämpötila: jos yölämpötilat tähkänmuodostusaikana jäävät alle 12 °C viikon ajan, sato on hyvin pieni. Itämisaikana maan lämpötilan pitää olla 15 °C. Durran varsi on vihreä. == Käyttö == Kymmenen suurinta durran tuottajaa vuonna 2018 (miljoonaa tonnia) Kymmenen suurinta durran tuottajaa vuonna 2018 (miljoonaa tonnia) 9,271 6,862 4,953 4,932 4,800 4,531 2,273 2,192 2,100 1,930 Lähde: Food & Agriculture Organisation of the United Nations (FAO) Lähde: Food & Agriculture Organisation of the United Nations (FAO) Durrasta tehdään rieskatyyppistä leipää eli rotia, dosa-ohukaisia, puuroa ja velliä, ja sitä syödään paistettuna ja riisin tapaan keitettynä. Intiassa roti-rieska on yleisin tapa syödä durraa, kun taas Kiinassa durraa syödään riisin tapaan keitettynä tai höyrytettynä. Afrikassa siitä tehdään usein kuskusia tai puuroa.FAO (toimimaton linkki) Yhdysvalloissa durraa käytetään lähinnä rehuna. Durran jyviä keitetään, paistetaan, höyrytetään hiutaleiksi tai niistä jauhetaan jauhoja. Durran käyttöä biopolttoaineena on myös tutkittu. Siihen käyttöön kasvista jalostetaan lajikkeita, jotka tuottavat biomassaa nopeasti, eivät niinkään jyväsatoa. Kiinassa durrasta valmistetaan erilasia baijiuviinoja (白酒) kuten Moutai (茅台酒) ja Er Guo Tou (二锅头). == Katso myös == * Luettelo tärkeimmistä viljelykasveista == Lähteet == == Aiheesta muualla == * Integrated Taxonomic Information System (ITIS): Sorghum bicolor * United States Department of Agriculture (USDA): Sorghum bicolor * Flora of China: Sorghum bicolor * Food and Agriculture Organization of the United Nations (FAO): Sorghum bicolor Luokka:Durrat Luokka:Viljat Luokka:Afrikkalainen keittiö
Samuel Häkkinen

Samuel Häkkinen (ent. Sami Häkkinen, s. 1988 Heinola) on suomalainen elokuvaohjaaja. == Ura == Häkkinen on tehnyt lyhytelokuvia lapsesta saakka. Vuonna 2009 hän perusti yhdessä Henna Välkyn kanssa Silent Paprika Films -elokuva­tuotanto­yhtiön. Hän on ohjannut useita lyhytelokuvia, musiikkivideoita ja mainoksia. Hänen tunnetuimpia elokuviaan ovat Päätös № 30001 (2020), Seuraa Valkeaa Jänistä (2016), With You (2015) ja Hevosen Kyyneleet (2012). == Lähteet == == Aiheesta muualla == * * Luokka:Suomalaiset elokuvaohjaajat Luokka:Vuonna 1988 syntyneet Luokka:Elävät henkilöt
Granny Get Your Gun

Granny Get Your Gun on George Amyn ohjaama yhdysvaltalainen westernkomediaelokuva vuodelta 1940. Pääosassa on 82-vuotias May Robson. Tämä jäi hänen viimeiseksi pääosakseen. Granny Get Your Gun perustuu Erle Stanley Gardnerin Perry Mason -romaaniin The Case of the Dangerous Dowager, jonka pohjalta Kenneth Gamet laati käsikirjoituksen. Warner Bros. -yhtiö tuotti elokuvan. Sivuosissa ovat muun muassa Harry Davenport, Margot Stevenson ja Hardie Albright. == Näyttelijät == == Aiheesta muualla == * * Luokka:Yhdysvaltalaiset komediaelokuvat Luokka:Yhdysvaltalaiset lännenelokuvat Luokka:Vuoden 1940 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
Kaupunginrakennuspeli

Kaupunginrakennuspeli tai kaupunginrakennussimulaattori on videopelilajityyppi, jossa pelaajan tulee rakentaa kaupunki sekä rakennuksia, taloja ynnä muita vastaavia. Pelaajan tulee asuttaa mahdollisemman paljon ihmisiä kaupunkiin sekä täyttää heidän mahdolliset toiveet. Useissa kaupunginrakennuspeleissä on mahdollista pelata joko 3D-näkymässä tai lintuperspektiivissä. Peleissä yhdistyy muun muassa taloushallintapelien ominaisuuksia. Lajityyppi on rakennus- ja hallintapelien alalaji. == Historia == Lajityypin edeltäjiin kuuluvia pelejä ovat Doug Dymentin The Sumer Game (1968) PDP-8:lle, sekä David H. Ahlin tekemä BASIC-käännös Hamurabi samasta pelistä. Peleissä ei voinut rakentaa rakennuksia, mutta pystyi ostamaan ja myymään maata, viljellä ja ruokkia ihmiset. Edeltäjistä kehittyneempi oli George Blankin Santa Paravia and Fiumaccio (1978) Apple II:lle, jossa oli mukana suurin osa lajityypin elementeistä kuten verotus, rakennukset, asukasluvun kasvu ja pelaajan toimien hyväksyntätasot. Don Daglowin Utopia (1981) kehitti lajityyppiä tekemällä siitä reaaliaikaisen ja täysin graafisen pelkän tekstin sijaan. Will Wrightin kehittämä SimCity (1989) oli lajityypin ensimmäisiä, joka saavutti myös massojen huomion. SimCityn julkaisun jälkeen useita muita lajityypin pelejä julkaistiin: Moonbase (1990), Utopia: The Creation Of A Nation (1991) ja Caesar (1992). SimCityn seuraajat veivät lajityypin avaruuteen ja sekä tulevaisuuteen että historialliseen ajanjaksoon. Caesar ja The Settlers (1993) lisäsivät lajityyppiin myös sotajoukot, joista jälkimmäinen lisäsi myös etenemisen haastavampiin karttoihin. == Lajityypin pelejä == * A-Train-pelisarja * Anno-pelisarja * Cities: Skylines (2015) * Cities: Skylines II (2023) * Cities XL (2009) ** Cities XL 2011 (2010) ** Cities XL 2012 (2011) * CivCity: Rome (2006) * Metropolismania (2002) * SimCity-pelisarja ** SimCity (1989) ** SimCity 2000 (1994) ** SimCity 3000 (1999) ** SimCity 4 (2003) ** SimCity (2013) * Tropico-pelisarja * Tycoon City: New York (2006) ==Katso myös== *Simulaatiopeli == Lähteet == Luokka:Videopelien lajityypit